**50. felmenő rendszerű Országos Elsősegélynyújtó Verseny**

**A verseny megszakításának irányelvei**

**Bevezetés**

A verseny valamennyi fordulójának és az országos döntőnek a megszakítására kizárólag indokolt és rendkívüli esetben kerülhet sor, melyről a verseny szervezői és a versenybíróság elnöksége együttesen dönt. A döntésről, annak indokolásáról, valamint a megszakítást követő verseny folytatásáról és az értékelésről jegyzőkönyv készül a döntésben részt vevők ellenjegyzésével. A verseny felfüggesztése lehet időleges, illetve végleges.

**Irányelvek**

1. Azokon az állomásokon folytatható a verseny, melyeken a rendkívüli körülmények ellenére is biztosítható a versenyzők biztonsága. A hivatkozott állomásokon a csapatok sorra elvégzik a feladatok ellátását.
2. A rendkívüli körülményekben érintett állomások esetében elsődlegesen törekedni kell arra, hogy biztonságossá tegyük az állomások működését. Amennyiben erre nincs lehetőség, az érintett állomások megszűnnek.
3. Azok a csapatok, amelyek a megszüntetett állomásokon nem jelentek meg és még nem szereztek pontot, az adott állomáson a többi csapat által megszerzett pontok átlagát érvényesíthetik.
4. A versenybíróság elnöksége a versenyszervezőkkel közösen a verseny megszakítását követően a gyakorlati elsősegélynyújtó állomások nehézségi szintjét a feladatmegoldáshoz szükséges szakmai kihívást és a verseny körülményeit figyelembe véve újra rangsorolhatja.